**Hjortevildtgruppen for region Nordsjælland**

**Referat fra møde torsdag den 7. januar 2016**

**Deltagere:** Sonny Persson Danmarks Jægerforbund (DJ)

Peter Bagger Dyrenes Beskyttelse (DB),

Preben Birch Dansk Skovforen./Dansk Landbrug (DS/DL)

Peter Skat Nielsen Danmarks Naturfredningsforening (DN)

Thomas Jensen Nordsjællands Landboforening (NOLA)

Carl Bruun Dansk Skovforening (DS)

Jens Bjerregaard Christensen, Naturstyrelsen

Niels Worm Naturstyrelsen

Jakob Helmer (referent) Naturstyrelsen

**Afbud:** Ingen

**Dagsorden:**

1.   Godkendelse af referat.

2.   Godkendelse af forretningsorden. ( Se bilag til referat af 29. september 2015).

3.   Drøftelse af den årlige afrapportering til Vildtforvaltningsrådet.

4.   Drøftelse af det fremsatte forslag til model for en kommende hjortevildtforvaltning. Herunder evt. inddragelse af vedhæftede forslag fra Karsten Hasselbalch samt tidligere udsendte artikel om kronvildt - jagt fra Niels Worm.

5. Eventuelt.

6. Næste møde.

Bilag: Oplæg til hjortevildtgruppens årlige afrapportering.

1. **Godkendelse af referat fra sidste møde**

Referat er ikke blevet sendt ud til gruppens medlemmer eller lagt på hjemmesiden. Referatet fra d. 25.nov. 2015 fremlægges derfor til godkendelse på næstkommende møde, den 7. april 2016

1. **Godkendelse af forretningsorden. ( Se bilag til referat af 29. september 2015).**

Forretningsordenen som i fællesskab blev udarbejdet på mødet d. 29/09/2015 godkendes.

1. **Drøftelse af hjortevildtgruppernes årlige afrapportering til Vildtforvaltningsrådet.**

Afrapporteringsskemaet blev gennemgået og der blev udarbejdet 1. udkast, som udsendes til kommentering af hjortevildtgruppens medlemmer. Endelig fastlæggelse af afrapportering gennemføres på mødet den 7. april 2016.

1. **Drøftelse af den nationale hjortevildtgruppes model for en kommende kron-vildtforvaltning. Herunder evt. inddragelse af vedhæftede forslag fra Karsten Hasselbalch samt tidligere udsendte artikel om kronvildt jagt.**

Den lokale hjortevildtgruppe er enige om, at den fremlagte model ikke er brugbar i den lokale forvaltning af kronvildtet.

Modellen er sendt til høring, så der er stadig mulighed for at præge beslutningen. Eventuelle ændringer skal komme fra en samlet og enig hjortevildtgruppe.

* Indførelse af kvoter (arealbegrænsning) samt ophør af fredning på mellemhjorte gør, at kronvildtbestanden i en region som Nordsjælland p.g.a. ejendomsstrukturen, er meget udsat. Mange små ejendomme som alle er berettiget til at skyde én hjort større end en spidshjort, kan udgøre en stor trussel for den samlede bestand.
* De nye jagttider og den nye model fra den nationale hjortevildtgruppe fratager de regionale hjortevildtgrupper muligheden for at fastsætte lokale jagttider, som er den væsentligste forvaltningsmulighed. Der er derfor fra gruppernes side stillet spørgsmål ved den fremtidige rolle for hjortevildtgrupperne hvis modellen vedtages endeligt.
* Der er frygt for, at den nye model på ingen måde vil tilgodese den almindelige naturbruger. Især forudses det at jagtmuligheden i hjortens brunstperiode vil indebære en så voldsom forstyrrelse af brunsten, at det vil forringe den almindelige naturbrugers muligheder for at opleve de storslåede brunstscenerier.
* Der er fra DN’s side et stort ønske om, at brunstjagten på hjortene ikke bliver vedtaget. Især af hensyn til det etiske problem i jagt i brunstperioden. Det er der generel enighed om i gruppen.

Der er fra de lokale hjortevildtgruppe et generelt ønske om selv at kunne fastlægge jagttiden på hjortene inden for en nærmere afgrænset tidsperiode. Dette ser dog ikke ud til at blive imødekommet i første omgang. Der er enighed omkring bordet at dette bør genovervejes, men der ønskes fra formandens side et bedre bagland i de repræsenterede interesseorganisationer.

For at gøre opmærksom på problemstillingerne blev det blev aftalt, at hjortevildtgruppen for Nordsjælland forfatter en skrivelse til den nationale hjortevildtgruppe.

Skrivelsen, der formuleres af formand og sekretær, skal indeholde konkrete forslag til ændringer af jagttiden på hjorte, og hvilken effekt det potentielt vil have på hjortebestanden lokalt, hvis dette ikke efterkommes. Udkastet til skrivelsen vil blive udsendt til medlemmernes godkendelse hurtigst muligt.

Kan formanden samle opbakning fra de andre hjortevildtgrupper til at følge ovenstående forslag ville det måske styrke gruppernes sag.

Hvis muligt bør formanden informere landets andre hjortevildtgrupper direkte om hvad der er ønske om i Nordsjælland.

Preben Birch (DS/DL) og Carl Bruun (DS) har fra Jagtforeningerne, Lodsejere og Jagtberettigede på Halsnæs, modtaget ”Forslag til jagt på kronvildt, jagttid og afskydning på lokalt plan”.

Forslaget indeholder bl.a. følgende punkter:

* Jagttiden i Nordsjælland bør være som det øvrige Sjælland.
* Fastlæggelse af afskydningskvote på h.h.v. kalve, hinder og hjorte. Kvoten fastsættes under skyldig hensyntagen til både kronvildtet og lodsejere.
* Pligt fra jægerne til at løbende at holde sig opdateret vedrørende afskydning af hjortevildtet.
* Pligt for jægerne til straks at indberette nedlagt hjortevildt.

Det fremgår endvidere, at der p.t. er 50 – 60 stykker kronvildt på Halsnæs.

1. **Eventuelt.**

Der er stigende problemer med påkørsler i takt med stigende bestandsstørelser. Gribskov Kommune og Naturstyrelsen Nordsjælland arbejder i fællesskab på et projekt med 4 mobile hastighedsmålere (speedyer). Hastighedsmålerne, der bliver forsynet med en hjortetavle (færdselstavle med den springende hjort), blinker når biler der passerer forbi med højere hastighed end den forud indstillede. Hastighedsmålerne placeres på udvalgte strækninger med mange påkørsler af hjortevildt. For at kunne vurdere og dokumentere effekten af projektet, foretages en der hastighedsmåling 4 uger før opstillingen og en tilsvarende måling i en 4 ugers periode mens hastighedsmålerne er opstillet på lokaliteten. Endvidere vil Schweisshunderegisteret blive opfordret til at deltage i projektet, bl.a. ved en registrering af påkørt vildt.

1. **Næste møde.**

Næste ordinære møde er den 7. april 2016, kl. 16 – 18..

Formalia til kommende møder og udsendte dokumenter: Af hensyn til overskueligheden er det aftalt at referater, dokumenter og andet relevant skal gøres identificerbart med navn, dato, initialer o.s.v.

12012016jahni